1.Sissejuhatus

Käesolev aruanne ja sellele lisatud komisjoni talituste töödokument moodustavad aruande, mis hõlbustab Euroopa Liidu (EL) lubatud koguse arvutamist, ning aruande, mis hõlbustab liidu, selle liikmesriikide ja Islandi ühise lubatud koguse arvutamist teisel kohustusperioodil vastavalt Kyoto protokolli artikli 3 lõigetele 7a, 8 ja 8a, ning näitab ELi, selle liikmesriikide ja Islandi suutlikkust arvestada oma heitkoguseid ja lubatud kogust kooskõlas Kyoto protokolli osaliste koosolekuna peetava osaliste konverentsi otsusega 2/CMP.8 ning nõukogu otsuse (EL) 2015/1339 artikli 3 lõikega 2. Need dokumendid edastatakse ÜRO kliimamuutuste raamkonventsiooni sekretariaadile.

Lubatud koguse arvutamine käesolevas aruandes Kyoto protokolli alusel on eeltingimus ELi kasvuhoonegaaside heite vähendamise eesmärgi arvestamiseks Kyoto protokolli teisel kohustusperioodil. Käesolev aruanne sisaldab teavet ka Kyoto protokollil põhineva arvestusega seotud konkreetsete valikute kohta.

2.Inventuuriandmed Montreali protokolliga reguleerimata kasvuhoonegaaside inimtekkeliste heitkoguste ja neeldumise kohta

Seoses käesoleva aruandega esitatakse ÜRO kliimamuutuste raamkonventsioonile vastavalt otsuse 2/CMP.8 I lisa punkti 1 alapunktile a esitatud eraldi dokument, mis sisaldab täielikke ühiseid inventuuriandmeid Montreali protokolliga reguleerimata kasvuhoonegaaside inimtekkeliste heitkoguste ja neeldumise kohta ELis, selle liikmesriikides ja Islandil kõikidel aastatel alates baasaastast kuni aastani 2014.

3.Baasaastate kindlaksmääramine teisel kohustusperioodil

Täielikud ühised inventuuriandmed kajastavad liikmesriikide ja Islandi poolt riiklike inventuuride jaoks valitud baasaastaid. Alljärgnevalt on esitatud sellekohane ülevaade.

Liikmesriik Baasaasta: CO2, CH4 ja N2O Baasaasta: HFCd, PFCd

ja SF6 Baasaasta: NF3 Austria 1990 1990 2000 Belgia 1990 1995 1995 Bulgaaria 1988 1995 1995 Horvaatia 1990 1990 2000 Küpros 1990 1995 1995 Tšehhi Vabariik 1990 1995 1995 Taani 1990 1995 1995 Eesti 1990 1995 1995 Soome 1990 1995 1995 Prantsusmaa 1990 1990 1995 Saksamaa 1990 1995 1995 Kreeka 1990 1995 2000 Ungari 1985–1987 1995 1995 Iirimaa 1990 1995 1995 Itaalia 1990 1990 1995 Läti 1990 1995 1995 Leedu 1990 1995 1995 Luksemburg 1990 1995 1995 Malta 1990 1990 1995 Madalmaad 1990 1995 1995 Poola 1988 1995 2000 Portugal 1990 1995 2000 Rumeenia 1989 1989 2000 Slovakkia 1990 1990 2000 Sloveenia 1986 1995 1995 Hispaania 1990 1995 1995 Rootsi 1990 1995 1995 Ühendkuningriik 1990 1995 1995 Island 1990 1990 1995

4.Kyoto protokolli artikli 4 kohaste kohustuste ühise täitmise tingimused teisel kohustusperioodil

EL, selle liikmesriigid ja Island on kokku leppinud, et nad täidavad Kyoto protokolli artikli 3 kohaseid heite koguselise piiramise ja vähendamise kohustusi teisel kohustusperioodil ühiselt vastavalt Kyoto protokolli artiklile 4. Liit, selle liikmesriigid ja Island leppisid kokku heite koguselise piiramise kohustuses, mille kohaselt nende kasvuhoonegaaside keskmine aastane heitkogus teisel kohustusperioodil ei ületa 80 % nende baasaasta heitkoguste summast ning mida on arvesse võetud Doha muudatuses.

Vastavalt Kyoto protokolli artiklile 4 peavad Kyoto protokolli artikli 3 kohaseid kohustusi ühiselt täitma nõustunud osalised asjaomases kohustuste ühise täitmise lepingus sätestama igale osalisele eraldatud heitetasemed. Nõukogu otsuses (EL) 2015/1339 on sätestatud kohustuste ühise täitmise lepingu tingimused ning igale lepinguosalisele eraldatud heitetasemed. Islandi osalemist reguleerivad tingimused on sätestatud ELi, selle liikmesriikide ja Islandi vahelises lepingus, milles käsitletakse Islandi osalemist ELi, selle liikmesriikide ja Islandi kohustuste ühises täitmises Kyoto protokolli teisel kohustusperioodil. Liikmesriikide ja Islandi lubatud kogused teisel kohustusperioodil on kindlaks määratud heitetasemetega. Need heitetasemed on kindlaks määratud kliima- ja energiapaketi alusel aastatel 2013–2020 kehtivate liidu õigusaktide põhjal.

5. Lubatud koguste arvutamine vastavalt artikli 3 lõigetele 7a, 8 ja 8a

ELi, selle liikmesriikide ja Islandi ühine lubatud kogus Kyoto protokolli teisel kohustusteperioodil on võrdne liidu, selle liikmesriikide ja Islandi kohta Kyoto protokolli Doha muudatuse B lisa tabeli kolmandas veerus esitatud protsendiga (80 %) baasaasta heitkogustest, korrutatuna kaheksaga. Selle arvutuse põhjal on ühine lubatud kogus

37 625 402 324 CO2 ekvivalenttonni.

ELi lubatud kogus, mis määratakse kindlaks vastavalt ühise täitmise lepingu tingimustele, on 15 834 334 860 CO2 ekvivalenttonni.

Ka liikmesriikide ja Islandi lubatud kogused määratakse kindlaks vastavalt ühise täitmise lepingu tingimustele ja need on esitatud tabelis 2.